9. ΒΑΣΙΛΙΚΟΝ ΔΙΑΤΑΓΜΑ της 31 Αυγ./30 Σεπτ. 1957 (ΦΕΚ Α΄  194) Περί μειώσεως των εργοδοτικών εισφορών των καταβαλλομένων υπέρ του Ι.Κ.Α. και Ταμείον Ασφαλίσεως Εργατών Τύπου, επί ειδών Χαρτοποιΐας της κατηγορίας II, του εν ισχύϊ Τελωνειακού Δασμολογίου Εισαγωγής. Άρθρον μόνον.-1.Επί τη εξαγωγή προϊόντων Χαρτοποιΐας της Κατηγορίας II του εν ισχύϊ Τελωνειακού Δασμολογίου Εισαγωγής η υπέρ του Ι.Κ.Α. καταβαλλομένη εργοδοτική εισφορά επί των μι σθών και ημερομισθίων των αναλογούντων εις την παραγωγήν των εξαγομένων ανωτέρω προϊόντων, μειούται καθοριζομένη ίση προς το ποσόν της υπό των μισθωτών καταβαλλομένης τοιαύτης. 2.Η δια της προηγουμένης παρ. 1 επερχομένη μείωσις εφαρμόζεται και επί χάρτου της δασμολογικής κλάσεως 179α, σημείωσις α, κατασκευαζομένου εν τη ημεδαπή και διατιθεμένου δια την εκτύπωσιν των εν τη χώρα εκδιδομένων εφημερίδων ή περιοδικών και βιβλίων ή εντύπων δικαιουμένων ατελείας. 3.Ομοίως η υπέρ του Ταμείου Ασφαλίσεως Εργατών Τύπου καταβαλλομένη εργοδοτική εισφορά μειούται καθοριζομένη εις 1% επί της αξίας του χάρτου της δασμολογικής κλάσεως 179α σημειώσεως α, του κατασκευαζομένου εν τη ημεδαπή και διατιθεμένου δια την εκτύπωσιν των εν τη προηγουμένη παραγράφω αναφερομένων εφημερίδων, περιοδικών, βιβλίων και εντύπων. 